Norderney

Norderney estas insulo - kaj sur ĝi urba komunumo - en la nordokcidento de Germanio. La insulo geografie apartenas al la orientfrisaj insuloj, la urba komunumo sur ĝi administre estas parto de la distrikto Aurich de la federacia lando Malsupra Saksio. Fine de decembro 2024 la urba komunumo havis 5343 konstantajn loĝantojn. Dum la somero tiu nombro dumtempe multobliĝas, kiam someraj feriantoj inundas la insulon. Rilatoj al Esperanto Fine de decembro 2023 kaj komence de la nova jaro 2024 la silvestra renkontiĝo Luminesk' de Germana Esperanto-Asocio okazis sur la insulo. Ne nur movadanoj de norda Germanio kaj Nederlando, sed eĉ esperantistoj el fora Israelo trovis la vojon tien, per ŝipo kiu nur veturas je plej alta tajdo tra la vadomaro. Kaj lige al la renkontiĝo multaj esperantistoj konsciiĝis, kaj ankaŭ sur la najbara orientfrisa insulo Baltrum vivas juna esperantistino - kutime la esperantistoj supozas ke ili ĉiuj vivas en grandaj urboj, kaj ne en solecaj insuloj en la norda maro...